M.IMARAZEN ɣef tsekla timawit: tasekla-agi akken ma tella tettruḥu deg yimi ɣer tmeẓẓuɣt, d ayagi i tt-yeǧǧan tezger idurar d yisaffen, ussan d yiseggasen, akken ad taweḍ si lǧil ɣer tayeḍ 1. Ihi d timawit i aɣ-d-yessiwḍen ayen akk i d-nnan yimedyazen imezwura, si lǧil ɣer wayeḍ, armi d-tewweḍ tmedyazt-nsen ɣer tizi n wass-a. yenna-d daɣen:  ma si zik i tettidir tsekla-agi s timawit; ass am wass-a ur ilaq ara ad nettkel ɣef ubrid-agi, ilaq ad tt-naru, ad tt-nesdukkel iwakken ur tɣelli ara di tesraft n tatut 2 . Ihi ilaq ɣef tsuta-aginneɣ ad tesseḥbiber ɣef ugerruj-agi n yisefra akken ad qqimen i lebda.